 Warsaxaafadeed ay labadan Wasiir shalay wada jir u soo saareen, ayaa wuxuu u qornaa sidan Tixraac warka been abuurka ah ee xaqiiqada ka fog ee ku soo baxay Wargeyadda Somaliland Today cadadkiisii 945aad iyo Wargeyska Foore Cadadkiisa 1072 aad ee soo baxay February 27, 2017 maalintii Isniinta , kaas oo Cinwaan uga dhigay Wargeyska Somaliland Today Wasiirrada Macdanta iyo Hawlaha Guud oo Dagaal Gacan Ka Hadal ah ku kala Calaf Qaaday, halka Foore-na Ciwaankiisu ahaa Wasiiradda Ugu Dhow Madaxweyne Siilaanyo oo Ku Hirdamaya Muddo Kordhinta Maxdaxtooyadu Wakhtiga Ay Noqon Doonto Iyo Laba Ka Mid Ah Gacanta Isula Tagay Saleebaan hortiisa waxaanu halkan ummada Jamhuuriyadda Somaliland ugu cadaynaynaa in warkaasi wax ka jiraa aanay jirin sal iyo raad toona laheyn oo uu yahay been abuur cad oo ay u badheedheen Wargeysyadda Somaliland Today iyo Foore. 